|  |
| --- |
| **1. PIRKIMO OBJEKTAS** |

* 1. Pavadinimas:

**Valstybinės reikšmės krašto kelio Nr. 191 Paliūniškis–Vabalninkas ruožo nuo 27,802 iki 28,772 km paprastojo remonto aprašo parengimas ir darbų atlikimas.**

* 1. Remontuojamo objekto duomenys:

|  |  |  |  |  |  |  |
| --- | --- | --- | --- | --- | --- | --- |
| Ruožas | Ruožo pradžios koordinatės  LKS-94 | | Ruožo pabaigos koordinatės  LKS-94 | | Vidutinis metinis paros eismo intensyvumas,  aut./parą | Vidutinis metinis sunkiasvorio transporto eismo intensyvumas,  aut./parą |
| nuo 27,802 iki 28,772 km | x | y | x | y | 1205 | 83 |
| 6202581 | 544492 | 6203357 | 545073 |

Pastaba: Objekto pradžia ir pabaiga tikslinama aprašo rengimo metu.

|  |
| --- |
| **2. BENDROJI INFORMACIJA** |

* 1. BVPŽ kodas: 45233220-7, 71320000-7
  2. Statytojas: AB „Via Lietuva“
  3. Užsakovas: AB „Via Lietuva“
  4. Statybos rūšis: Paprastasis remontas
  5. Statinio kategorija: Ypatingasis statinys
  6. Inžinerinių statinių grupė: Susisiekimo komunikacijos
  7. Inžinerinių statinių pogrupis: keliai.
  8. Darbų atlikimo tvarka:
     1. Paprastojo remonto aprašo (toliau – Aprašas) parengimas ir pataisymas pagal Užsakovo pastabas;
     2. Statinio paprastojo remonto darbų atlikimas pagal Užsakovo patvirtintą Aprašą.

|  |
| --- |
| **3. PAPRASTOJO REMONTO APRAŠO PARENGIMAS** |

* 1. **Teisės aktai ir normatyviniai dokumentai, kuriais privalu vadovautis:**
     1. Lietuvos Respublikos Statybos įstatymu, statybos techniniais reglamentais, higienos normomis, poįstatyminiais teisės aktais;
     2. kitais galiojančiais įstatymais, teisės aktais, statybos techniniais reglamentais ir kitais normatyviniais statybos techniniais dokumentais, įskaitant, bet neapsiribojant, nurodytais Užsakovo interneto svetainėje adresu <https://lakd.lt/normatyviniai-dokumentai>.
  2. **Tyrinėjimai**

Tiekėjas privalo atlikti visus reikiamus inžinerinius tyrinėjimus (vizualinės apžiūros, kelio ir kelio statinių geometriniai ir kt.), reikalingus Aprašui parengti bei paprastojo remonto darbams atlikti, kurie nurodyti Techninės specifikacijos 4 punkte. Visų inžinerinių tyrinėjimų ataskaitos pateikiamos Užsakovui, kaip Aprašo dalis.

* 1. **Bendrieji Aprašo parengimo reikalavimai**
     1. Aprašo sudėtis turi atitikti STR1.04.04:2017 „Statinio projektavimas, projekto ekspertizė“ reikalavimus. Aprašo sudėtyje privaloma pateikti sąnaudų žiniaraštį, kuris rengiamas pagal standartizuotus elementus. Projektuotojas taip pat turi parengti įkainotą standartizuotą darbų kiekių žiniaraštį (SDKŽ), atitinkantį Aprašo sprendinius. Žiniaraščiai rengiami pagal pridedamas formas. Pagrindinės gairės žiniaraščio pildymui:
* žiniaraštyje darbų pavadinimai nebūtinai turi atitikti pasirinktų standartizuotų elementų pavadinimus, jie gali būti tikslinami, atsižvelgiant į darbų specifiką (pavadinimo ilgis negali viršyti 100 ženklų);
* jei sąraše nėra reikalingo standartizuoto sąmatos elemento, tokiu atveju toks darbas turi būti prijungiamas prie kito panašaus, pvz., dangos pagruntavimas turi būti jungiamas prie asfalto sluoksnio įrengimo, nurodant šį darbą prie kurio buvo prijungtas pavadinime, jeigu kiekis kitoks, taip pat nurodomas šis kiekis darbo pavadinime;
* žiniaraštyje turi būti atskiras stulpelis, kuriame nurodomas standartizuoto sąmatos elemento kodas;
* žiniaraštyje turi būti nurodytas tik vienas matavimo vienetas, atitinkantis standartizuotui sąmatos elementui priskirtą mato vienetą. Antro ir trečio matavimo vieneto informacija nurodoma darbo pavadinimo aprašyme arba pastabų stulpelyje (pvz., plastikinių pralaidų d400 rengimas vnt./m – 1/19, žiniaraštyje turi būti pateikiama: darbo aprašymas – „plastikinių pralaidų d400 rengimas (1 vnt.)“, matavimo vienetas – „m“, kiekis – „19“);
* medžiagų ar darbų kiekiai turi būti nurodyti dviejų skaičių po kablelio tikslumu;
* jei projekte buvo nurodyti konkretūs medžiagų, pakartotinai naudojamų medžiagų, negrąžinamų medžiagų ar statybinių atliekų išvežimo atstumai, pildant žiniaraščius konkretūs km nerašomi, o rašoma „.....išvežimas rangovo pasirinktu atstumu“;
* kiekiai negali būti rašomi su minuso ženklu (taikoma negrąžinamoms medžiagoms)
  + 1. Sutartyje nustatytais terminais ir tvarka parengtą ir suderintą Aprašą skaitmenine forma (tekstinius dokumentus \*.*doc,* \*.*pdf* ir brėžinius \*.*pdf, \*.dwg* formatu (su elektroniniais parašais)) perduoti Statytojui (Užsakovui). Kiekvienas atskiras dokumentas turi turėti konkretų dokumento paskirtį ir esmę atitinkantį pavadinimą. Statinio Aprašo dokumentai turi būti įforminti vadovaujantis LST 1516.
    2. Tuo atveju, jeigu remontuojant objektą išaiškėja, kad reikia koreguoti Aprašą (ne dėl Užsakovo pageidavimo, kuris nebuvo įvardintas pirkimo dokumentuose) visi su tuo susiję kaštai padengiami Tiekėjo sąskaita. Tiekėjo parengto Aprašo trūkumų šalinimas remonto metu papildomai nebus apmokamas.
    3. Apraše turi būti numatyti minimalūs aplinkos apsaugos kriterijai kelio elementams, išvardytiems *Aplinkos apsaugos kriterijų taikymo, vykdant žaliuosius pirkimus* tvarkos aprašo 2 priedo XVII skyriuje „Kelių projektavimo paslaugos ir statybos darbai, kelio elementai“.
    4. Apraše turi būti pateikiama (neapsiribojant vien tik šia informacija): aiškinamasis raštas, dangų plano brėžinys (M1:500) ant topografinio arba ortofoto pagrindo, kelio dangos konstrukcijų brėžinys (įskaitant reikalingus kitų kelio elemento konstrukcinius brėžinius/detales), eismo organizavimo sprendiniai (brėžinyje turi būti nurodyti projektuojami ir esami kelio ženklai, jų pastatymo vietos, horizontalusis ženklinimas ir kt.), kartograma.
    5. parengti projektinius sprendinius nepažeidžiant esamo statinio (žemės sklypo) ribų.
  1. **Asfalto dangos paviršiaus formavimo kartograma**

Tiekėjas privalo parengti ir suderinti su Užsakovu asfalto dangos paviršiaus formavimo kartogramą, kurioje turi būti pateikta (kas 10 metrų išilgine kryptimi, skersine kryptimi pagal Užsakovo pateiktų esamos asfalto dangos storio matavimo duomenų padėtį kelio ašies atžvilgiu). Kai nėra atliekamas esamos asfalto dangos frezavimas, asfalto dangos paviršiaus formavimo kartogramoje turi būti pavaizduoti išlyginamųjų asfalto dangos sluoksnių storiai, dangos frezavimas pažeistų asfalto dangos vietų užtaisymui (išdaužos, plyšių tinklas, nutrupėję dangos kraštai) jeigu tokių vietų bus, kiti dangos paviršiaus formavimo būdai bei geometriniai parametrai ant plano brėžinių:

• grafinis frezuojamų asfalto dangos plotų atvaizdavimas su nurodytais frezavimo storiais (dangų suvedimuose);

• grafinis išlyginamųjų asfalto dangos sluoksnių atvaizdavimas su nurodytais sluoksnio storiais;

• viršutinio surištosios dangos sluoksnio storis;

• skersiniai nuolydžiai;

• išilginiai nuolydžiai ašyje;

• esamos asfalto dangos altitudės;

• projektuojamos asfalto dangos altitudės;

• kelio bortų altitudės

|  |
| --- |
| **4. PAPRASTOJO REMONTO DARBŲ APIMTYS** |

* 1. **Reikalavimai dangos remontui:**
     1. Visu esamos asfalto dangos pločiu įrengti asfalto išlyginamąjį sluoksnį (iš mišinio AC11AN) ir vienasluoksnį paviršiaus apdarą *( VPA8BEP).*
     2. Paviršiaus apdarui įrengti turi būti naudojamas rišiklis C69BP3-PA arba C70BP3-PA*;* mineralinės medžiagos atsparumo trupinimui kategorija turi būti mažiausiai SZ18/LA20; atsparumas poliruojamumui turi būti ne mažesnis nei PSVdek.(48); Mineralinių dulkių kiekis turi tenkinti f0,5.
     3. Numatyti vertikalų kelio planavimą nuleidžiant vandenį nuo važiuojamosios dalies į pakelės griovius.
     4. Numatyti sklandų asfalto dangų pasijungimą su esamomis neremontuojamomis dangomis iki 30 m ilgio už objekto pradžios ir pabaigos ribų.
     5. Važiuojamosios dalies skersinis nuolydis tiesiuose ruožuose projektuojamas 2,0-3,0 %.
     6. Esamos asfalto dangos frezavimas, kaip posluoksnio pagerinimo priemonė – draudžiamas, išskyrus iki 30 m ilgio už remontuojamo ruožo pradžios ir pabaigos prisijungiant prie esamų (neremontuojamų) dangų.
     7. Numatyti esamų kelio dangos **lokalių** pažaidų pašalinimą (jeigu jų yra):
        1. Skersinių ir išilginių plyšių sandarinimas pagal R PT 11.
        2. Pažeistų asfalto dangos vietų (**išdaužos, plyšių tinklas, nutrupėję dangos kraštai**) išfrezavimas ir užtaisymas asfalto mišiniu pagal ĮT APM 10, visu esamu asfalto dangos storiu, tačiau neplonesniu kaip 5 cm storio sluoksniu.
        3. Susiformavusios provėžos išstumtas asfaltas gali būti išfrezuojamas ir užtaisomas mišiniu pagal ĮT APM 10, visu esamu asfalto dangos storiu, tačiau neplonesniu kaip 5 cm storio sluoksniu.
  2. **Kelkraščiai**

Įrengti viršutinio kelkraščio sluoksnį 1,5 m pločiu 8% skersiniu nuolydžiu. Jei trūksta esamo kelkraščio pločio, kelkraštį įrengti iki esamos kelio briaunos. Tuo atveju kai esamas kelkraštis platesnis nei 1,5 m, likusioje netvirtinamo kelkraščio dalyje suformuoti ≥8,0% nuolydį iki kelio briaunos, pašalinant užaukštėjusias kelkraščių briaunas, trukdančios nutekėti vandeniui, jei tokių yra, ir sustiprinant suformuotą šlaitą neplonesniu nei 6 cm storio dirvožemio sluoksniu apsėjant žole. Kelkraščiai turi būti įrengti pagal ĮT SBR 19, TRA SBR 19 reikalavimus ir pridedamą schemą (žr. 1 pav.). Turi būti įrengtas ne plonesnis nei 6 cm storio viršutinis kelkraščio sluoksnis naudojant skaldažolės mišinius nurodytus TRA SBR 19 63.2 ir 65 punktuose, pridedant 15 % dirvožemio. Jeigu yra didelis projektinės dangos paaukštėjimas, leidžiama įrengti ir apatinį kelkraščio sluoksnį vadovaujantis ĮT SBR 19 ir TRA SBR 19 reikalavimais.

1 pav. Kelkraščių tvarkymo principinė schema.

|  |  |
| --- | --- |
|  |  |

Paveikslėlis, kuriame yra tekstas, ekrano kopija, Šriftas, linija

Automatiškai sugeneruotas aprašymasPaveikslėlis, kuriame yra tekstas, ekrano kopija, linija, diagrama

Automatiškai sugeneruotas aprašymas

* 1. **Sankryžos ir nuovažos**
     1. Atnaujinti sankryžų/nuovažų su asfalto danga viršutinį sluoksnį, sklandžiai suvedant dangas iki kelio juostos ribų vadovaujantis ĮT APM 10. Netaisyklingos geometrijos sankryžos/ nuovažos su asfalto danga, turi būti koreguojamos, kad atitiktų R36-01 reikalavimus. Pagrįstais atvejais, kai sankryžos/nuovažos techninius parametrus sudėtinga atstatyti pagal R36-01 reikalavimus (riboja kelio sklypo ribos, esama sankasa, neįmanoma tvarkingai suvesti su vietiniu keliu ir kt.), tokios sankryžos/nuovažos koreguojamos maksimaliai kiek tai leidžia esamos sąlygos (minėti atvejai projektuotojo turi būti pagrįsti). Pastaba:

1. Dangų suvedimui gali būti atliekamas įrengiant sankryžose ir nuovažose viršutinį asfalto sluoksnį su išlyginamuoju arba paviršiaus apdarą su išlyginamuoju sluoksniu.
   * 1. Įrengti remontuojamo kelio asfalto dangos išplatinimą 1 m pločiu esamų sankryžų ir/ar nuovažų su žvyro danga ribose ant esamos dangos (nemažesnio nei 6 cm storio viensluoksnę asfalto dangą (iš mišinio AC16PD) arba dvisluoksnę asfalto dangą (apatiniams sluoksniams turi būti naudojami asfalto pagrindo mišiniai pagal ĮT Asfaltas 24 reikalavimus, skirti įrengti ant nesurištųjų medžiagų mišinio pagrindo sluoksnio), sklandžiai suvedant dangas. Likusioje nuovažų/sankryžų su žvyro danga dalyje įrengti sklandų žvyro dangos sujungimą iki remontuojamo kelio posūkių atlankų spindulių pabaigos ar iki kelio juostos ribos pagal ĮT SBR 19 reikalavimus. Netaisyklingos geometrijos sankryžos/ nuovažos su žvyro danga, turi būti koreguojamos, kad atitiktų R36-01 reikalavimus. Pagrįstais atvejais, kai sankryžos/nuovažos techninius parametrus sudėtinga atstatyti pagal R36-01 reikalavimus (riboja kelio sklypo ribos, esama sankasa, neįmanoma tvarkingai suvesti su vietiniu keliu ir kt.), tokios sankryžos/nuovažos koreguojamos maksimaliai kiek tai leidžia esamos sąlygos (minėti atvejai projektuotojo turi būti pagrįsti).

**Pastaba.** Tiekėjas turi **išanalizuoti** kiekvienos nuovažos esamą situaciją, kadastro duomenis, žemėtvarkos planavimo dokumentus, patalpintus informacinėse sistemose ([www.zpdris.lt](http://www.zpdris.lt)), ir teritorijų planavimo dokumentus viešai prieinamose informacinėse sistemose (www.tpdr.lt ar www.tpdris.lt).

* 1. **Eismo reguliavimo priemonės**
     1. Įrengti naujus signalinius stulpelius, jei jų trūksta ar yra pažeisti, vadovaujantis TRAT SST 14 reikalavimais. Perstatyti esamus geros būklės signalinius stulpelius, jeigu jie trukdo vykdomų remonto darbų technologiniams procesams arba esama pastatymo vieta neatitinka TRAT SST 14 reikalavimų. Esant netaisyklingam važiuojamosios dalies ir kelkraščio planui ir išilginiam profiliui nauji signaliniai stulpeliai turi būti įrengiami taip, jog sklandžiai išsidėstytų kelio plane ir išilginiame profilyje.
     2. Perstatyti esamus kelio ženklus, jeigu jie trukdo vykdomų remonto darbų technologiniams procesams arba esama pastatymo vieta neatitinka reikalavimų.
     3. Horizontaliose kreivėse, kuriose projektinis važiavimo greitis dėl kreivės parametrų yra ≤ 70 km/val., įrengti kelio ženklus Nr. 146/147 „Posūkio kryptis į dešinę“ / „Posūkio kryptis į kairę“ bei, atsižvelgiant į poreikį, papildomą horizontalųjį ir vertikalųjį ženklinimą.
     4. Įrengti kelio dangos horizontalųjį ženklinimą vadovaujantis Kelių horizontaliojo ženklinimo taisyklių, ĮT ŽM 12 ir KET reikalavimais.
     5. Projektavimo metu parengtą eismo organizavimo schemą derinti [eos@lakd.lt](mailto:eos@lakd.lt).
     6. Perstatyti esamus plieninius apsauginius atitvarus, panaudojant esamas atitvarų sijas (pakeičiant tik sulankstytas sijas naujomis) ir nepažeistus statramsčius (jeigu traukimo metu nebuvo sulankstyti ar kitaip pažeisti, perkalant juos naujai) į 75 cm aukštį nuo asfalto dangos briaunos jeigu tai reikalinga Tiekėjo taikomiems technologiniams procesams ar jeigu dėl Tiekėjo įgyvendinamų vertikalaus planavimo sprendinių esamų plieninių apsauginių atitvarų aukštis nuo atitvaro sijos viršaus iki suremontuotos asfalto dangos briaunos liktų mažesnis kaip 70 cm. Taip pat perkelti, kai dėl atliktų paprastojo remonto darbų atstumas nuo dangos krašto iki atitvaro nebetenkina normatyvinių reikalavimų.
  2. **Vandens nuvedimo įrenginiai**

Nusimatyti esamų pralaidų po keliu ir po sankryžomis/nuovažomis, užneštų sąnašomis, valymą ir šalia šių pralaidų esamų griovių, kurie neužtikrina tinkamo vandens nuvedimo, atstatymą (išvalymą) iki 25 m atstumu nuo pralaidos centro į abi puses arba kol bus užtikrintas sklandus vandens nuvedimas.

* 1. **Krūmai kelio juostos ribose.**

Numatyti savaime užaugusių krūmų pašalinimą kelio juostos (sklypo) ribose.

* 1. **ITS įrenginių atstatymas.**

Tiekėjas, informuoja kelio savininką, apie pradedamus darbus tuose ruožuose, kuriuose yra esami eismo intensyvumo matuokliai, kelio konstrukcijos temperatūros jutikliai, svėrimo jutikliai ar kitos kelio dangoje esančios įrangos tam, kad kelio savininkas su atitinkamomis institucijomis galėtų suderinti, bei koordinuoti jų atstatymą. Informaciją apie aukščiau minėtos įrangos išdėstymo vietas galima rasti viešai prieinamoje Valstybinės reikšmės kelių duomenų informacinėse sistemoje (https://gis.ktvis.lt/webappbuilder/apps/35/). Tiekėjas, aukščiau minėtos įrangos (išskyrus eismo intensyvumo matuoklius, turinčius dangoje indukcines kilpas), atstatymo darbų pasiūlyme **nevertina** (išskyrus dangos (posluoksnio) paruošimą, skirtą minėtos įrangos atstatymo darbams (dangos išfrezavimas ITS įrangos elementų įrengimui dangoje ir pan.), jeigu tai bus reikalinga), nebent savavališkai jis bus sugadintas ar sunaikintas.

Esamų eismo intensyvumo matuoklių (jeigu tokie patenka į remontuojamą ruožą ir pagal darbų technologiją pilnai išfrezuojant asfalto danga pažeidžiamos esamos indukcinės kilpos) indukcinių kilpų atstatymo darbus rangovas turi įsivertinti pasiūlyme, vadovaujantis pridedama Indukcinių kilpų atstatymo technine specifikacija. Šie darbai turės būti atliekami prižiūrint kelio savininko atstovui.

|  |
| --- |
| **5. garantinis terminas** |

Visiems atliktiems statybos darbams, įskaitant jiems panaudotas medžiagas, priemones bei visas jų sudedamąsias dalis, Tiekėjas suteikia **3 (trijų) metų** garantinį terminą.

Rangovas nebus atsakingas už garantinio laikotarpio metu atsiradusius defektus, kurių priežastis nėra susijusi su Techninėje specifikacijoje numatytais ir Rangovo kokybiškai atliktais darbais.

|  |
| --- |
| **6. DARBŲ ORGANIZAVIMAS** |

* 1. Kelio ruožų paprastojo remonto darbai turi būti organizuojami taip, kad nebūtų nutraukiamas transporto eismas. Pasirinkta remonto darbų vykdymo metodika turi užtikrinti kuo mažesnes kliūtis pagalbos tarnybų automobilių privažiavimui ar pravažiavimui ir viešojo transporto eismui. Turi būti užtikrintas patekimas į teritorijas, kurios ribojasi su remontuojamu keliu. Kelio ruože, kuriame vykdomi statybos darbai, transporto eismas gali būti nutrauktas tik suderinus apylankas.
  2. Rangovas privalo per visą statybos darbų vykdymo laikotarpį vadovaujantis Kelių priežiūros vadovo I dalies „Automobilių kelių nuolatinės priežiūros normatyvai KPV PN“  reikalavimais pagal Užsakovo nurodytą priežiūros lygį prižiūrėti kelio ruožą, kuriame vykdomi statybos darbai, ir apylankas pagal kelio ruožui, kuriame vykdomi darbai, taikomą priežiūros lygį (visais atvejais apylankoms taikomas ne žemesnis nei 4 priežiūros lygis), taip pat šalinti apylankos eksploatacijos metu atsiradusias naujas pažaidas  ir defektus kelio dangoje bei kituose kelio elementuose.
  3. Eismo organizavimą darbų metu vykdyti vadovaujantis T DVAER 12 reikalavimais. Visi kaštai susiję su darbų organizavimu ir laikinu eismo ribojimu turi būti įvertinti Tiekėjo pasiūlyme.
  4. Reikalavimai eismo reguliavimo įrangai darbų metu:
     1. Eismo reguliavimas šviesoforais turi būti parengtas atsižvelgiant į reguliuojamos ruožo specifiką. Jeigu ruože yra sankryžų, visos jos turi būti reguliuojamos. Negali susidaryti tokia situacija, kad iš kito kelio į reguliuojamą ruožą įsukusios transporto priemonės atsidurtų priešpriešiname sraute. Jeigu neįmanoma ar netikslinga reguliuoti visą ruožą bendrai, Rangovas privalo išskaidyti darbų ruožus į smulkesnius, taip užtikrindamas optimalesnį bei saugesnį eismo reguliavimą.
     2. Rangovas, likus ne mažiau kaip 14 kalendorinių dienų iki eismo reguliavimo šviesoforu darbų vietoje pradžios, sudaro šviesoforų išdėstymo schemą visame ruože (ruožuose), reguliavimo šviesoforais grafinį planą (šviesoforų ciklo planą), nurodo laikus: kiek laiko degs leidžiamasis signalas vienai krypčiai, kiek laiko kitai krypčiai, ir kiek laiko truks pereinamasis laikotarpis, kai abejoms kryptims dega draudžiamasis signalas. (saugos laikas) bei pateikia Užsakovui.
     3. Rangovas gali pradėti reguliuoti ruožą (ruožus) tik tuomet, kai Užsakovas nebeturi pastabų pateiktai dokumentacijai ir kai Rangovas atliko Užsakovo nurodytas korekcijas. Tai, kad Užsakovas neturi pastabų pateiktai dokumentacijai ar ją patvirtina, neatleidžia Rangovo nuo pareigos darbų metu užtikrinti saugų eismą reguliuojame ruože (ruožuose).
     4. Šviesoforų valdymas turi leisti įrašyti mažiausiai 4 skirtingas programas (signalų planus), kurie persijungtų automatiškai iš anksto nurodytu metu (pvz. vienokios leidžiamojo ir draudžiamojo signalo trukmės rytinio piko eismui, kitokios vakarinio pirko ir dar kitokios numatytos trukmės savaitgaliui ar nakčiai).
     5. Užsakovui nurodžius, Rangovas turi atlikti bent 2 valandų trukmės eismo stebėjimus Užsakovo nustatytu metu (pvz. 1 valandą rytinio piko metu ir 1 valandą vakarinio piko metu). Atlikęs stebėjimus Rangovas privalo pateikti duomenis, kiek automobilių pravažiavo viena kryptimi ir kiek kita. Rangovas turi koreguoti šviesoforų darbo ciklą atsižvelgdamas į stebėjimų rezultatus savo iniciatyva. Užsakovui nurodžius Rangovas turi pakoreguoti šviesoforų darbo ciklą tol, kol bus pasiektas optimalus rezultatas

|  |
| --- |
| **7. darbų kokybė** |

* 1. Darbų priėmimo metu dangos nelygumai matuojami pagal TN IRI 22 reikalavimus, neturi viršyti šių ribinių verčių: **2,5 m/km.**
  2. Garantinio termino metu pagal IRI reikalavimus nustatytų dangos nelygumų vertės neturi viršyti ribinių verčių daugiau kaip 0,5 m/km.
  3. Darbų priėmimo metu asfalto išlyginamojo sluoksnio paviršiaus lygumas, matuojant prošvaisas skersine kryptimi po 3 m ilgio liniuote, neturi viršyti 6,0 mm vertinamosios vertės.
  4. Darbų priėmimo metu kelio dangos paviršiaus atsparumo slydimui rodiklio (pagrindinis metodas), matuojant 60 km/h greičiu kontroliuojamo išilginio slydimo įtaisu (pagal CEN/TS 15901-14), turi būti ne mažesnės už 0,45 ribinę vertę.
  5. Darbų priėmimo metu bus matuojami ir vertinami įrengti visi kelio konstrukcijos sluoksnių storiai vadovaujantis ĮT ASFALTAS 24 ir ĮT SBR 19 reikalavimais.
  6. Paviršiaus apdaras kaip statybos produktas turi atitikti standarto LST EN 12271 (arba lygiaverčio) ir techninių reikalavimų aprašo TRA APM 10 reikalavimus.
  7. Paviršiaus apdaras įrengiamas, bandomas, darbai priimami, defektai šalinami, atsiskaitoma už darbus pagal taisyklių ĮT APM 10 reikalavimus.
  8. Paviršiaus apdaro įrengimo atveju turi būti atliktas tipo patvirtinimo ruožo bandymas (TAIT) pagal techninių reikalavimų aprašą TRA APM 10.
  9. Naudojami produktai turi būti tinkamai paženklinti.
  10. Visi gaminiai, įranga, medžiagos ir priedai turi atitikti reikalavimus, nurodytus Aprašo techninėje dokumentacijoje. Medžiagos turi būti pateiktos su gamintojo rekvizitais, specifikacija, naudojimo instrukcija, pagaminimo data. Statytojas (Užsakovas) turi teisę atmesti medžiagą ar gaminį, jei ji neatitinka pirkimo dokumentų ir Aprašo techninės specifikacijos reikalavimų.

|  |
| --- |
| **8. STATYBINĖS IR NEGRĄŽINAMOS MEDŽIAGOS, STATYBINĖS ATLIEKOS** |

* 1. **Statybinės medžiagos**
     1. Vykdant valstybinės reikšmės kelio paprastojo remonto darbus darbų metu nuardyti kelio elementai (toliau – medžiagos), įvertinus jų būklę, turi būti maksimaliai panaudojami pakartotinai tame pačiame projekte.
     2. Susidarančios medžiagos, kurios nenaudojamos projekte ir nėra priskiriamos negražinamoms medžiagoms transportuojamos į AB „Via Lietuva“ nurodytas sandėliavimo vietą (-as), parenkant optimaliausią atstumą:

1)AB „Kelių priežiūra“ Ukmergės kelių tarnybos Širvintų meistrija, Zibalų g. 55, Širvintos.

2) AB „Kelių priežiūra“ Panevėžio kelių tarnybos Panevėžio meistrijos Karsakiškio gamybinė bazė, Kakūnų k., Karsakiškio sen., Panevėžio r.

3) AB „Kelių priežiūra“ Kretingos kelių tarnybos Plungės meistrija, Stoties g. 11a, Plungė.

4) AB „Kelių priežiūra“ Kėdainių kelių tarnybos Kėdainių meistrija, Birutės g. 4, Kėdainiai.

5) AB „Kelių priežiūra“ Marijampolės kelių tarnybos Marijampolės meistrija, Gamyklų g. 12, Marijampolė.

6) AB „Kelių priežiūra“ Trakų kelių tarnybos Vievio meistrija, Statybininkų g. 16, Vievis.

Medžiagos, kurios turi būti gabenamos į sandėliavimo vietas:

Į sandėliavimo vietas turi būti gabenami metaliniai kelio elementai (neužteršti betonu ir kt. medžiagomis (t. y. turi būti nuvalyti)) nepriklausomai nuo jų būklės: kelio ženklai, kelio ženklų atramos, apšvietimo ir kiti stulpai, apsauginiai atitvarai ir jų elementai, tiltų ir viadukų turėklai, kiti metalo gaminiai, sijos, spraustasienės, pralaidos ir kt.

* + 1. Kitos medžiagos, kurios gali būti panaudotos pakartotinai, gali būti gabenamos į sandėliavimo vietas tik suderinus su AB „Via Lietuva.
    2. Į sandėliavimo vietas pristatomos medžiagos turi būti surūšiuotos į tinkamas naudoti pakartotinai ir netinkamas, o sandėliavimo vietoje iškraunamos atskirai. Medžiagų perdavimo-priėmimo akte turi būti atskirai nurodytas tinkamų panaudoti medžiagų kiekis su jų charakteristikomis (pvz. kelio ženklas, nurodant jo numerį; apšvietimo stulpo atrama, nurodant jos aukštį; kelio ženklo atrama, nurodant jos ilgį, skersmenį; apsauginio atitvaro sija, nurodant jos tipą, ilgį ir pan.). Netinkamų panaudoti medžiagų turi būti nurodytas tik perduodamas kiekis.
    3. Rangovas turi numatyti ekonomiškai pagrįstą ir optimalų medžiagų išardymo būdą. Siektina, kad kuo daugiau medžiagų būtų išardytos tvarkingai ir pristatytos mechaniškai nepažeistos bei neužterštos. Jei statybos metu medžiagos taptų netinkamomis naudoti dėl jų netinkamo išardymo, tai būtų laikoma rangovo rizika ir atsakomybė tektų rangovui.
  1. **Negražinamos medžiagos**

Projekte turi būti nurodyta, kad darbų vykdymo metu nepanaudotos frezuoto asfalto granulės, skalda, žvyras, žvyro ir skaldos mišinys, nesurištasis mineralinių medžiagų mišinys, grindinio akmenys (neužteršti gruntu), mediena yra laikomi negražinamomis medžiagomis. Jos sąmatoje turi būti nurodytos atskira (-omis) eilute (- ėmis) su minuso ženklu. Šios medžiagos lieka rangovui. Pateikiami jų įkainiai:

* žvyro ir skaldos mišinys, nesurištasis mineralinių medžiagų mišinys – ≤ -4,00 Eur/t arba -6,00 Eur/m3 (santykis 1,5);
* skalda – ≤ -5,00 Eur/t arba -7,50 Eur/m3 (santykis 1,5);
* grindinio akmenys – ≤ -15,00 Eur/t arba -40,50 Eur/m3 (santykis 2,7);
* frezuoto asfalto granulės – ≤ -7,00 Eur/t arba -11,20 Eur/m3 (santykis 1,6);
* mediena – įkainį pateikia paslaugos teikėjas, įvertinęs medienos būklę: ≥ 0,00 Eur/m3 – kai mediena menkavertė ir skirta utilizavimui, t. y., vertinama, kiek kainuos utilizavimo išlaidos, < 0,00 Eur/m3 – kai mediena nėra menkavertė ir gali būti parduota, t. y., nurodoma kaina su minuso ženklu.

.

* 1. **Statybinės atliekos**

Visos medžiagos, nepatenkančios į statybinių ir (ar) negražinamų medžiagų sąrašą ir (ar) kurių neįmanoma panaudoti antrą kartą, kaip atliekos turi būti sutvarkomos rangovo pagal galiojančius aplinkos apsaugos reikalavimus (paslaugos teikėjas privalo įsivertinti visas su tvarkymu susijusias išlaidas).

|  |
| --- |
| **9. DARBŲ PERDAVIMAS** |

Baigti darbai Užsakovui perduodami sutarties sąlygose nustatyta tvarka, pasirašant Tiekėjo atliktų statybos darbų perdavimo Statytojui (Užsakovui) aktą. Šis aktas išduodamas tik tada, kai yra įvykdyti sekantys reikalavimai:

* 1. Visiškai pašalinti Užsakovo ir techninio prižiūrėtojo nustatyti statybos darbų trūkumai, defektai ir (ar) netikslumai;
  2. Statinys atitinka Techninėje specifikacijoje ir Apraše numatytus reikalavimus;
  3. Išpildomoji dokumentacija (išpildomoji geodezinė nuotrauka) yra perduota Užsakovui;
  4. Atlikti kontroliniai bandymai;
  5. Vadovaujantis Lietuvos automobilių kelių direkcijos prie Susisiekimo ministerijos direktoriaus 2017 m. balandžio 24 d. įsakymu Nr. V-168 „Dėl duomenų teikimo ir tvarkymo valstybinės reikšmės kelių informacinėje sistemoje tvarkos aprašo patvirtinimo“, pateikti ir suderinti su Užsakovu kelių matavimų duomenis.

|  |
| --- |
| **10. PREDAI** |

1. Standartizuoto darbų kiekių žiniaraščio SDKŽ šablonas (.zip formatas)
2. Indukcinių kilpų atstatymo Techninė specifikacija (pdf formatas)